امریکا-دا نماینده‌لر مجلیسینده کی دموکرات میللت وکیل‌لری سعودیه عربیستانینا سلاح ساتیلماسینا مانع اولا‌جاق قرار لاییحه‌لری تقدیم ائتدی.
نماینده‌لر مجلیسی  خاریجی علاقه‌لر کومیته‌سی‌نین یازی‌لی آچیقلاماسیندا بیلدیریلیب کی، کالیفورنیا ایالت یندن دموکرات میللت وکیلی تد لیونون ترامپ رهبرلیگی‌نین سعودیه عربیستانی و دیگر کؤرفز اؤلکه‌لرینه سلاح ساتیشی‌نین قارشی‌سینی آلا‌جاق قرار لاییحه‌سی تقدیم ائتدی.
لیو دا وئردیگی آچیقلامادا امریکا-دا سلاح ساتیش سوره جینین، ساتیشین اؤلکه‌نین ماراق‌لاری و قانون‌لارینا اویغون اولماسی‌نین گؤزدن کئچیریلمه‌سی مقصدیله کنگره نین تصدیقینی ده احاته ائتدیگینه توخونا‌راق، ترامپ رهبرلیگی‌نین سؤزوگئدن ساتیش‌لارین بو ایستاندارت‌لارا اویغون اولمادیغینی بیلدیگینی و همین سبب‌دن ده فوق العاده وضعیته ال آتدیغینی ایفاده ائدیب.
نماینده‌لر مجلیسی‌نین دموکرات عضو‌لری David Cicilline ، Abigail Spanberger  و Tom Malinowski ده خصوصیله حساس ایداره اولونان بومبا‌لارین ترانسفریله علاقه‌دار قرار لاییحه‌سی تقدیم ائدیب.
ترامپین 24 می ده سعودیه عربیستانی و بیرلشمیش عرب امیرلیک‌لری کیمی بعضی اؤلکه‌لرده سلاح ساتیش‌لاریندا کنگره نین تصدیقی اولما‌دان "فوق العاده وضعیت" صلاحیتیندن ایستیفاده ائتمه‌یه قرار وئردیگی بیلدیریلمیشدی. بونا گؤره، ترامپین کنگره نین تصدیقی اولمایان قراری‌نین عاجیل قووه‌یه مینجیی و 8 میلیارد دو‌لارلیق 22 سلاح موقاویله‌سی‌نین کنگره نین نظارتی اولما‌دان درحال تاماملاناجاغی قئید ائدیلمیشدی.
